فرانسا ایرانین بالیستیک موشک پروقرامی‌نین فرانسا و موتتفیق‌لری اوچون بؤیوک بیر ناراحات‌لیق قایناغی اولدوغونو بیلدیریب.
خاریجی ایشلر ناظیری ژان-یوس لو دریان، بوگون ایرانین باشکندی تهرانا ائدجگی سفر عرفه‌سینده یازی‌لی بیانات وئریب.
فرانسانین ایران نوکلئر آنلاشماسینا صادق قالماغا داوام ائدجگینی بیل‌دیرن لو دریان، ایرانین، موقاویله ایله باغلی اوزرینه دوشن مسئولیت‌لری یئرینه یتیرمه‌یه داوام ائتمه‌سی لازیم اولدوغونو بیلدیردی.
ناظیر لو دریان،
ایرانین بالیستیک موشک پروقرامی فرانسا و موتتفیق‌لری اوچون بؤیوک بیر ناراحات‌لیق قایناغی‌دیر. بو پروقرام بیلشمیش میللتلر امنیت شوراسی‌نین 2231 نؤمره‌لی قرارینا اویغون دئییل و بؤلاگه‌ده ثابت‌لیگی پوزان عامل‌دیر" ایفاده‌لرینی ایستیفاده ائتدی.
لو دریان آچیقلاماسیندا، ایرانین، دولت‌لرین حاکیمیتینه حؤرمت ائده‌رک یاخین شرقده یاشانان بحران‌لارا حل تاپما موضوعسوندا مثبت قاتقی ایسته‌دیکلرینی قید ائدیب.
فرانسیز ناظیرین ایران سفرینده، سوریه‌دکی اینسانی وضعیت، یمن، لبنان و عراق کیمی ایرانین دا داخیل اولدوغو بؤلگه قونولار اله آلینانا‌جاق.
فرانسیز خاریجی ایشلر ناظیری، ایران پرزیدنتی حسن روحانی و ایران خاریجی ایشلر ناظیری محمد جواد ظریف ایله گؤروشه‌جک.
